Ryan u Josmar. Ritratt minn Sibtek  Wara ħafna preparamenti mit-tim kollu din is-sena Sibtek se jkollu dehra kompletament ġdida, mhux biss fl-estetika li se tkun moderna ħafna imma fil-kontenut kollu. Mistiedna diversi ħbieb ta' Ryan u Josmar li se jgħaddu minn bosta sfidi divertenti u sorpriżi li żgur ħadd mhu se jistenna. Il-mistiedna għall-ewwel programm huma Ray Attard, Christabelle Borg, Clare Agius u Charles Borg. Xi ħadd minnhom irid jgħaddi minn Blind date dirett waqt Sibtek. Tirritorna l-Vip house u din is-sena l-mużika se tkun kollha kemm hi live flimkien ma' Christian Arding. Sibtek il-programm divertenti b'sorpriżi kbar li se jagħmel kumpanija lill-familja kollha għaliex din is-sena waqt Sibtek se tistenna minn kollox. Ryan u Josmar se jżommulkom kumpanija assoluta u din id-darba b'ħin ġdid mill-12:15pm il-quddiem fuq TVM.